REPUBLIKA SRBIJA

NARODNA SKUPŠTINA

Odbor za zaštitu životne sredine

20 Broj: 06-2/261-12

8. novembar 2012. godine

B e o g r a d

ZAPISNIK

DEVETE SEDNICE ODBORA ZA ZAŠTITU ŽIVOTNE SREDINE,

ODRŽANE 8. NOVEMBRA 2012. GODINE

 Sednica je počela u 14,10 časova.

 Sednicom je predsedavala Milica Vojić Marković, predsednik Odbora.

 Sednici su prisustvovali članovi Odbora: Konstantin Arsenović, Branislav Blažić, Biljana Ilić Stošić, Aleksandra Tomić i Ivan Karić.

 Sednici Odbora prisustvovali su zamenici članova Odbora: Nevena Stojanović (zamenik Zorana Vasića), Miletić Mihajlović (zamenik Ivane Dinić) i Mile Spirovski.

 Sednici nisu prisustvovali članovi Odbora: Jelena Mijatović, Ana Novković Judita Popović (niti njihovi zamenici), Zoran Vasić, Ivana Dinić, Oliver Dulić, Dejan Nikolić, Ljuban Panić, Živojin Stanković i Gordana Čomić.

 Na predlog predsednika Odbora, Odbor je jednoglasno usvojio sledeći

D n e v n i r e d :

1. **Dogovor u vezi sa pripremama za javno slušanje na temu ''Uticaj genetički modifikovanih organizama (transgena) na životnu sredinu i zdravlje''.**

Pre prelaska na dnevni red Odbor je jednoglasno, bez primedaba, usvojio Zapisnik sedme sednice Odbora, održane 16. oktobra 2012. godine i Zapisnik osme sednice Odbora, održane 23. oktobra 2012. godine.

Prva tačka dnevnog reda - **Dogovor u vezi sa pripremama za javno slušanje na temu ''Uticaj genetički modifikovanih organizama (transgena) na životnu sredinu i zdravlje''**

 Predsednik Odbora je informisala članove Odbora da je služba Odbora, u dogovoru sa predsednikom Odbora i Radnom grupom poslanika, članova Odbora, izvršila pripreme za održavanje Javnog slušanja na temu ''Uticaj genetički modifikovanih organizama (transgena) na životnu sredinu i zdravlje''.

Članovi Odbora su obavešteni o programu javnog slušanja, uvodničarima, rasporedu sedenja pozvanih učesnika, formularu za prijavljivanje kako bi se učesnici mogli prijaviti za obraćanje. Predsednik Odbora je istakla da je i uvodničarima i učesnicima, iako su svi dobili Program i ostala obaveštenja o toku javnog slušanja, skrenuta pažnja na trajanje izlaganja, kako bi se što više zainteresovanih govornika moglo obratiti i tako ostvariti svoju potrebu za učestvovanjem u raspravi.

 U diskusiji su učestvovali: Ivan Karić, Konstantin Arsenović i Milica Vojić Marković.

 Ivan Karić je podržao izlaganje predsednika Odbora u vezi sa javnim slušanjem, a Konstantin Arsenović je skrenuo pažnju da je potrebno voditi računa o predviđenom ograničenom vremenu za obraćanje učesnika, kako bi se ispoštovalo planirano vreme trajanja javnog slušanja.

 Sednica je završena u 14,25 časova.

SEKRETAR PREDSEDNIK

 Milica Bašić Milica Vojić Marković